留守待制視學  其一
作者：石介
朝代：宋

paragraphs: 藝祖興王地，諸侯布教宮。
冠纓臨曉集，文雅與時隆。
泮水差差綠，春沂習習風。
袍輝了衿動，旗映講紗紅。
節鉞來門外，聲容播國中。
分庭等威殺，更僕宴談終。
亹亹聞諄誨，拳拳激懦衷。
武昌尊庾亮，蜀郡樂文翁。
王化周南始，儒縫魯俗通。
四方觀表則，後學發童蒙。
木鐸傳遺韻，緇衣纘舊功。
願公持此道，黄閣弼清躬。